CELEX: 22018D0365
Language: bg
Date: 2016-07-08 00:00:00
Title: Решение на Съвместния комитет на ЕИП № 143/2016 от 8 юли 2016 година за изменение на приложение II (Технически правила, стандарти, изпитвания и сертифициране) към Споразумението за ЕИП [2018/365]

15.3.2018   
               
               
                  BG
               
               
                  Официален вестник на Европейския съюз
               
               
                  L 73/14
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 143/2016
      от 8 юли 2016 година
      за изменение на приложение II (Технически правила, стандарти, изпитвания и сертифициране) към Споразумението за ЕИП [2018/365]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Делегиран регламент (ЕС) 2016/128 на Комисията от 25 септември 2015 г. за допълване на Регламент (ЕС) № 609/2013 на Европейския парламент и на Съвета по отношение на специфичните изисквания за състава и предоставянето на информация за храните за специални медицински цели (1) следва да бъде включен в Споразумението за ЕИП.
               
            
                  (2)
               
               
                  Делегиран регламент (ЕС) 2016/128 отменя, считано от 22 февруари 2019 г., Директива 1999/21/ЕО на Комисията (2), която е включена в Споразумението за ЕИП и която следва съответно да отпадне от Споразумението за ЕИП, считано от 22 февруари 2019 г.
               
            
                  (3)
               
               
                  Настоящото решение се отнася до законодателството относно хранителните продукти. Законодателството относно хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
               
            
                  (4)
               
               
                  Поради това приложение II към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      1.   В точка 77 (Регламент (ЕС) № 609/2013 на Европейския парламент и на Съвета) от глава XII от приложение II към Споразумението за ЕИП се вмъква следното:
      
         
                     „77а.
                  
                  
                     
                        32016 R 0128: Делегиран регламент (ЕС) 2016/128 на Комисията от 25 септември 2015 г. за допълване на Регламент (ЕС) № 609/2013 на Европейския парламент и на Съвета по отношение на специфичните изисквания за състава и предоставянето на информация за храните за специални медицински цели (ОВ L 25, 2.2.2016 г., стр. 30).
                     За целите на настоящото споразумение разпоредбите на регламента се четат със следните адаптации:
                     В приложение IV се добавя следното:
                     
                                 —
                              
                              
                                 на исландски език: „Matvæli til nota í sérstökum læknisfræðilegum tilgangi“,
                              
                           
                                 —
                              
                              
                                 на норвежки език: „Næringsmiddel til spesielle medisinske formål“.“
                              
                           
               
      2.   Текстът на точка 54ц (Директива 1999/21/ЕО на Комисията) се заличава, считано от 22 февруари 2019 г.
      Член 2
      Текстовете на Делегиран регламент (ЕС) 2016/128 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 9 юли 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на 8 юли 2016 година.
         
            
               За Съвместния комитет на ЕИП
            
            
               Председател
            
            Bergdís ELLERTSDÓTTIR
         
      
      
         (1)  ОВ L 25, 2.2.2016 г., стр. 30.
      
         (2)  ОВ L 91, 7.4.1999 г., стр. 29.
      
         (*1)  Без отбелязани конституционни изисквания.